Il-każ seħħ f'sit tal-kostruzzjoni fi Triq Andrew Cunningham fil-Qawra Raġel jinsab fil-periklu tal-mewt wara li waqa' madwar erba' sulari u nofs f'sit tal-kostuzzjoni fil-Qawra. Il-każ seħħ ftit wara nofsinhar fi Triq Andrew Cunningham. Ir-raġel li għandu 35 sena residenti San Pawl il-Baħar kien qed jaħdem meta għal xi raġuni għeleb għal isfel. Fuq il-post issejħu l-ħaddiema tal-Protezzjoni Ċivili biex jgħinu fis-salvataġġ tar-raġel. Ambulanza ħaditu minnufih Mater Dei fejn ġie ċċertifikat li qed isofri minn ġrieħi serji. Dwar il-każ infetħet inkjesta maġisterjali.